section_heading: Od 1800. do 1832. godine
paragraph_text: Tijekom Trećeg koalicijskog rata 1805. godine, Knežević je bio dodijeljen vojsci nadvojvode Karla u Italiji. Iako je nadvojvoda odnio pobjedu kod Coldiersa, a Knežević kod Gonowitza u Štajerskoj, zbog austrijskog poraza u Njemačkoj morali su se povući, pa je Knežević sa svojom nekadašnjom "2. husarskom pukovnijom" i jednom bojnom krajišnika ostao u neprijateljskoj pozadini oko Ljubljane, vodeći "mali rat". Poslije je zbog tih zasluga počašćen titulom carskog tajnog savjetnika.